Lasse Lindtner

Lars Johan Lindtner (født 7. mars 1955 i Bergen), kjent som Lasse Lindtner, er en norsk skuespiller.

Lindtner er tilknyttet Nationaltheatret og har tidligere arbeidet ved Trøndelag Teater. Han var i tillegg en kjent skuespiller i Fjernsynsteatret. I radioteateret på NRK har han gjort seg bemerket i rollen som Knut Gribb.

Lindtner har også hatt roller på film og fjernsyn. Han filmdebuterte i 1985 og har siden medvirket i blant annet filmene Drømmeslottet (1986), Ti kniver i hjertet (1994) og En folkefiende (2005). På TV er han kjent fra serier som Vestavind, Familiesagaen De syv søstre, Vazelina Hjulkalender og Ved kongens bord. I 2002 spilte han en av hovedrollene i TV 2s situasjonskomedie Holms. Fra høsten 2006 var han aktuell i en ny, bærende rolle i TV 2s såpeserie Hotel Cæsar som forretningsmannen Magnus Falsen. En rolle han hadde til slutten av 2007.

Han har også vært tambur i Nygaards Bataljon.

Han har lest inn flere lydbok-versjoner av bøkene om Varg Veum. I 2011 spilte han hovedrollen i sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.

Familiære forhold 
Lindtner er sønn av skuespiller Lothar Lindtner og bror til Per Lothar Lindtner.

Han har vært gift med Anne Marie Ottersen siden 1990.

Filmografi

Film 
 En folkefiende (2005) .... Aslaksen
 Weekend (1998) 
 Gåten Knut Hamsun (1996) .... Christian Gierløff
 Hustruer III (1996) .... Fredrik
 Ti kniver i hjertet (1994) .... Anes far
 Buicken – store gutter gråter ikke (1991) .... Ken
 Landstrykere (1990) .... Skaaro
 Bryllupsfesten (1989) .... Alf
 Hotel St. Pauli (1988) .... Jor på scenen
 Drømmeslottet (1986) .... Anders
 Adjø solidaritet (1985) .... Helge
 Brennende blomster (1985) .... Plateekspeditøren

Stemmer 
 Mulan (1998) .... Shan Yu
 Solan, Ludvig og Gurin med reverompa (1998) .... Kråke 1/Kråke 2/Bonden
 Det var en gang (1994)
 Skjønnheten og udyret .... Udyret

 Fjernsyn 
 Aber Bergen (2016) .... Carl Wessel
 Anno .... Forteller (sesong 1–2, 2015-2016)
 Unge lovende (2015) .... Nennes far
 Kampen for tilværelsen (2015) .... Kursleder
 5080 Nyhetskanalen (2012) .... Torgny Falch
 Erobreren (2012) .... Underholdningssjef
 Kodenavn Hunter (andre sesong, 2008)
 Hotel Cæsar .... Magnus Falsen (2007–2008)
 Ved kongens bord (2005) (mini-serie) .... Einar Tangen, utenriksminister
 Fox Grønland .... Johnny Strømberg (to episoder, 2003)
 Holms (2002–03) .... Dr. Jørgen Holm
 Vazelina hjulkalender (2000) (miniserie) .... Hans-Fredrik
 Familiesagaen de syv søstre (1996) .... Erling Tofte (1998–2000)
 Gåten Knut Hamsun (1996) (miniserie) .... Christian Gierløff
 Amalies jul (1995) (miniserie) .... Feieren
 Vestavind (1994) (miniserie) .... Hallvard Nedrebø
 Skal det vere ein dans? (1986) (Fjernsynsteatret) .... Tobben

 Teaterroller (utvalg) 

 Diskografi 
 The Cut: Business Class Dance S.P.Y. (1984)
 Leifene: Ja, til resten av festen (1995)
 The Walt Disney Company: Aladdin – Den fantastiske historien og sangene fra filmen (1992)
 The Walt Disney Company: Peter Pan (1998)
 Vazelina Bilopphøggers: Hjulkalender (2000)
 Knut Gribb: De hengtes forbund • Døden går ombord'' (2006)

Referanser

Eksterne lenker 
 
 
 
  Lasse Lindtners profil hos Sceneweb
  Lasse Lindtners profil hos Nationaltheatret

Skuespillere ved Nationaltheatret
Skuespillere ved Trøndelag Teater
Norske skuespillere
Skuespillere i Hotel Cæsar
Personer fra Bergen kommune